stanford-oval/wikipedia huggingface dataset:
יאן בוקהורסט
ביוגרפיה

יאן בוקהורסט נולד במינסטר שבווסטפאליה. הילד השני מבין שתים-עשרה ילדים. משפחתו הייתה שייכת לאזרחיה המכובדים של מינסטר (Honoratioren) ואביו היינריך היה זמן מה ראש עיריית מינסטר. יאן בוקהורסט הפך לחבר במסדר הישועי בגיל 17. הוא החל את לימודיו האמנותיים רק כשהיה בן עשרים ושתיים.
באמצע שנות ה-20 של המאה ה-17 עבר בוקהורסט לאנטוורפן ככל הנראה ללמוד אצל פיטר פול רובנס. אין ראיות מוצקות לכך שבוקורסט למעשה למד אצל רובנס, אלא רק הצהרה על כך של אחיינו של רובנס פיליפ. עם זאת, מערכת יחסים קרובה בין האמנים בשנות ה-30 מתועדת. בוקהורסט ככל הנראה גם התאמן בקצרה עם ג'ורדנס במהלך שהותו של רובנס בלונדון בסוף שנות ה-20. באנטוורפן, בוקהורסט נודע בשמו "לאנג ג׳ון", בגלל קומתו הגבוהה.
משנת 1626 עד 1635 בוקהורסט עבד על מענק ששילם הסוחר לודוויק דה רומר כדי להשלים 26 עבודות עבור קפלה במנזר הפלקון במרכז אנטוורפן (או עבור הקפלה הקדושה בסנט ג'וזף במנזר אנטוורפן בסנט אוגוסטין). בין 1627 ל־1632 הוא ככל הנראה עבד קרוב עם אנתוני ואן דייק שהיה באותה תקופה באנטוורפן לאחר שהות ארוכה בארצות אחרות. שני האמנים שיתפו פעולה ביצירות אמנות אינדיבידואליות בעוד שבוקהורסט הפיק גם עותקים אחרי ואן דייק.
יאן בוקהורסט הפך לחבר בגילדת לוקאס הקדוש באנטוורפן בשנים 1633–1634. הוא שיתף פעולה באופן קבוע עם רובנס באמצע שנות ה-30 של המאה ב-17. הוא עבד לראשונה על הקישוטים באנטוורפן לקבלות פנים בשנת 1635 של המושל החדש הקרדינל ההולנדי. רובנס היה האחראי הכללי על הפרויקט הזה. בוקהורסט תרם אלמנטים ארכיטקטוניים עבור "קשת איזבלה" ודמויות בשיתוף פעולה עם ג'רארד סשרס.
בוקהורסט נסע לאיטליה בשנת 1635. הוא חזר לאנטוורפן בשנים 1636–1638 שיתף פעולה עם בית המלאכה של רובנס להכנת קישוטים מיתולוגיים לביתן הצייד טורה דה לה פרדה של מלך ספרד פיליפ הרביעי ליד מדריד. לפרויקט זה צייר יאן בוקהורסט קישוטים לאחר רישומי שמן מאת רובנס.
בשנת 1639 נסע בוקהורסט שוב לאיטליה והתגורר ברומא. ברומא הוא הצטרף ככל הנראה לחבורת האמנים ההולנדים והפלמיים ברומא המכונה בנטפוכלס. היה מנהג בקרב הבנטפוכלס לאמץ לאמן כינוי. כינויו של בוקהורסט היה אולי "דוקטור פאוסטוס".
תאריך חזרתו לאנטוורפן אינו ידוע בוודאות וההערכות משתנות בין 1639 ל־1649. [2] ידוע כי הוא השלים כמה עבודות לא גמורות של רובנס לאחר מותו של רובנס בשנת 1640. לאחר שובו לאנטוורפן קיבל מספר עבדות ממוסדות דתיים בפלנדריה כולל עבור כנסיית סנט ג'יימס בברוז' וכנסיית סנט מיכאל וסנט ג'יימס בגנט.
יאן בוקהורסט נפטר ב־21 באפריל 1668 באנטוורפן שם נקבר בכנסיית סנט ג'יימס. האוסף הגדול שלו נמכר לאחר מותו במכירה שנמשכה שישה ימים וגייס את הסכום של 6,026 גילדן הולנדי. האוסף שלו כלל מערך שלם של רישומים מוקדמים של רובנס.
יצירתו > כללי

,
בוקהורסט היה צייר רב-תכליתי שהפיק ציורים היסטוריים בנושאים דתיים ומיתולוגיים, יצירות אלגוריות, סצנות ז'אנר ודיוקנאות. בוקהורסט עבד גם כמעצב לשטיחים. ידוע שהוא תכנן שמונה שטיחי קיר על המיתוסים של אפולו. במוזיאון מון-דה-פיטה בברגוס נשמרים 8 רישומים מקדימים לסדרת שטיחי קיר אפולו זו.
בוקהורסט סיפק גם עיצובים למו"לים באנטוורפן. בתחילת שנות ה-50 של המאה ה-17 סיפק מספר עיצובים, שכולם נחרטו על ידי קורנליס גאלה הצעיר ופורסמו על ידי הוצאת פלנטין באנטוורפן.
נותרו רק שלושה ציורים חתומים ומתוארכים (מתוארכים בין 1646 ל־1660) וחמישה המתוארכים בין השנים 1659–1666. הציור החתום הראשון, "מדונה וילד עם סנט ג'ון", מתוארך 1646, כעשרים שנה לאחר הגעתו לאנטוורפן. בגלל מספרם הקטן של ציורים חתומים, קשה היה לייחס בודואות עבודות לבוקהורסט, וכמה ייחוסים הם בעייתיים בקרב היסטוריוני אמנות.
יצירתו > שיתופי פעולה

כפי שהיה נהוג בקרב ציירי אנטוורפן, בוקהורסט שיתף פעולה לעיתים קרובות כצייר דמויות על קומפוזיציות עם ציירי הנוף יאן ווילדנס ויאן ברויגל הבן וצייר הטבע הדומם פרנס סניידרס. דוגמה לכך הוא הציור "איכרים היוצאים לשוק" בו שיתף פעולה עם פרנס סניידרס. סצנת הז'אנר הזו, המשמשת גם כאלגוריה של ארבעת האלמנטים, היא בסדר גודל מונומנטלי בגובה 217.5 ס"מ ורוחב 272.5 ס"מ. היצירה מראה את השפעת ציורי הז'אנר של ג'ורדנס.
ייתכן שבוקהורסט שיתף פעולה עם ציירי סגנון גרלנד - סגנון מיוחד של טבע דומם שפותח באנטוורפן על ידי יאן ברויגל האב, בשיתוף עם הקרדינל האיטלקי פדריקו בורומאו בראשית המאה ה-17. הז'אנר התחבר בתחילה לדימויים הוויזואליים של התנועה נגד הרפורמציה והיה כרוך בדרך כלל בשיתוף פעולה בין צייר דיוקנאות לצייר טבע דומם. לא ניתן לייחס בוודאות שום שיתופי פעולה עם בוקהורסט וסגנון זה.
על פי ההערכה, בוקהורסט ביצע שינויים ביצירותיו של רובנס. הוא עשה זאת בציור שצייר רובנס בסביבות שנת 1613 בשם "המלך דוד מנגן בנבל". ציור נוסף של רובנס ב-1616/17, ששינה בוקהורסט בסביבות 1640/41 היה ראשו של אדם מזוקן בפרופיל אוחז בדמות ברונזה. לאחר סוף שנות השלושים של המאה ה-17 נראה ששיתופי הפעולה עם בוקהורסט פסקו.
יצירתו > דיוקנאות

דיוקנאותיו של בוקהורסט מושפעים מאנתוני ואן דייק וקורנליס דה-ווס, שני ציירי הפורטרטים המובילים במחצית הראשונה של המאה ה-17. מדי פעם הוא צייר דיוקנאות קבוצתיים מלאי חיים. כמה מהדיוקנאות הקבוצתיים הגדולים שלו, כמו דיוקן משפחה, הם בסגנון קורנליס דה-ווס, אך יותר ספונטניות.
הדיוקנאות הקבוצתיים המרכזיים שלו הם בדגש של קשרים משפחתיים חזקים. בוקהורסט היה מיומן בתיאור הדוגמניות שלו באופן ספונטני ומלא חיים. דיוקנאותיו הם בעלי אופי לא פורמלי.
יצירתו > עבודות מאוחרות יותר

עבודותיו המאוחרות משנות ה-50 וה-60 של המאה ה-17 כוללות יצירות מזבח רבות לכנסיות ברחבי פלנדריה ועיצובים מצוירים לשטיחים. השפעה על דמויותיו מעבודת ואן דייק והשימוש בצבעים, כמו בציור "שיוליסס מגלה שאכילס לבוש כנערה", בולטת גם ביצירות מתקופה זו.
לקריאה נוספת

Galen, Maria (2012). Johann Boeckhorst: Gemälde und Zeichnungen. Hamburg: Baar. (catalogue raisonné)
Vlieghe, Hans (1998). Flemish art and architecture, 1585-1700. Pelican history of art. New Haven: Yale University Press.
הערות שוליים

↑  שמות נוספים: Johan Boekhorst, Johan Boeckhorst, Johann Boeckhorst, Boichorst, Bronckhorst, van Boeckhorst, nicknames: Lange Jan, Langen Jan, Langhiano and Langian as well as Doctor Faustus
↑  Jan Boeckhorst at the Netherlands Institute for Art History (in Dutch)
1 2 3 4 5 6 7  Anne-Marie Logan, Review of: Maria Galen, Johann Boeckhorst. Gemälde und Zeichnungen. Hamburg: Baar-Verlag 2012 at historian of netherlandish art
1 2 3 4 5  Matthias Depoorter, ' Jan Boeckhorst Archived 3 March 2016 at the Wayback Machine at Barok in Vlaanderen
↑  an Boeckhorst at National Gallery of Art
↑  Anne-Marie S. Logan, Sir Peter Paul Rubens, Michiel Plomp, Peter Paul Rubens: The Drawings, Metropolitan Museum of Art (New York, N.Y.), Metropolitan Museum of Art, 2005, p. 40
↑  Guy Delmarcel, Flemish Tapestry from the 15th to the 18th Century, Lannoo Uitgeverij, 1999, p. 240
↑  Jan Brueghel II (Antwerp 1601–1678) and Jan Boeckhorst (Münster/Rees 1604–1668 Antwerp), Sleeping Nymphs observed by Satyrs, at Dorotheum
↑  Vlieghe (1998); pp. 76; 171.
↑  David Freedberg, "The Origins and Rise of the Flemish Madonnas in Flower Garlands, Decoration and Devotion", Münchener Jahrbuch der bildenden Kunst, xxxii, 1981, pp. 115–150.
↑  Hans Vlieghe. "Boeckhorst, Jan." Grove Art Online. Oxford Art Online. Oxford University Press. Web. 1 October 2014
↑  Vlieghe (1998), pp. 95–97.
| --- | --- |
בקרת זהויות :  NLI: 987007457810105171  BNE: XX1514283  BnF: cb123457796 (data)  BPN: 78595638  GND: 118936301  ISNI: 0000 0000 6674 8709  LCCN: n86048685  NGV: 4005  NTA: 081550588  RKD: 9585  SNAC: w6j10vvp  SUDOC: 183034155  ULAN: 500016468  VIAF: 8186811   WorldCat (עם VIAF): 8186811 
יאו בוקהורסט, אלכסנדר הגדול מכתיר את רוקסנה, 1600?
יאן בוקהורסט, קופידון מפריח בועות סבון
יאן בוקהורסט, אלגוריה של האביב
יאן בוקהורסט, פגסוס
ניקולאס ואן אייק

| --- | --- |
 לידה:  9 בפברואר 1617 אנטוורפן, ארצות השפלה הספרדיות 
 פטירה:  1679 (בגיל 61 בערך) אנטוורפן, ארצות השפלה הספרדיות 
 יצירות ידועות:  Infantry Battle at a Bridge 
 
ניקולאס ואן אייק, המצעד הגדול של המשמר האזרחי באנטוורפן
ניקולאס ואן אייק (בהולנדית: Nicolaas van Eyck;‏ 1617 – 1679) היה צייר פלמי שפעל באנטוורפן באמצע המאה ה-17. הוא ידוע בזכות סצנות הסוסים והקרבות, ציורי נופים ודיוקנאות שלו. הוא גם צייר כמה תהלוכות אזרחיות, כולל מצעדים של המיליציה האזרחית באנטוורפן.
ביוגרפיה

ניקולאס ואן אייק נולד באנטוורפן כבנם של החייט ניקולאס ואן אייק ויואנה רוז. החל ללמוד בשנת 1632 אצל הצייר ההיסטורי הבולט תאודור רומבוץ באנטוורפן והיה לתלמידו.
הוא היה מפקד במשמר אזרחי מקומי וייתכן שזו הסיבה לכך שצייר סצנות צבאיות.
הוא התיידד עם צייר הפרחים יאן פיליפ ואן תילן, שהיה גם תלמיד של רומבוץ. ואן אייק היה הסנדק של לפחות אחד מתשעת ילדיו של ואן תילן.
הוא היה המורה של פיטר הופמן, וגם של בניו ניקולאס השני ויאן קרל ואן אייק שהפכו לציירים. יאן קארל היה תלמידו של יאן ארסמוס קווינוס כשהיה באיטליה.
יצירתו

ניקולאס ואן אייק ידוע בעיקר בנופיו וציורי חיילים ופרשים הנמצאים בזמן קרב או במנוחה. הוא צייר מספר קומפוזיציות המייצגות סצנות של מלחמה ומרידות עירוניות. ואן אייק צייר בהמשך כמה סצנות בסוגת החגים בכפר וחקלאים רוקדים.
ואן אייק צייר גם תהלוכות אזרחיות, כולל קומפוזיציה המייצגת את "המצעד הגדול של המשמר האזרחי של אנטוורפן" (1672). בציור מתואר מפגן של חיילים – שורת רובאים המכוונים את רוביהם לעבר שורת גברים העומדת מולם. ברור שהם לא השתמשו בכדורים אמיתיים אלא רק באבק שרפה. נראה כי מפגנים כאלה היו נפוצים כמצעדים אזרחיים באותה תקופה, כפי שניתן לראות באירוע מבריסל ב-31 במאי 1615 שתואר על ידי דניס ואן אלסלו, הכולל סצנה דומה.
כמה מיצירותיו של ואן אייק מתארות מרי אזרחי ומלחמה שהתרחשו בפלנדריה במהלך המאה ה-16. דוגמה לכך היא שני הציורים על הלחימה במכלן ב־9 באפריל 1580. הציורים מתארים את כיבוש מכלן על ידי חיילים אנגלים שפעלו מטעם צפון הולנד הפרוטסטנטית, פעולה צבאית שהתפתחה למעשי זוועה כלפי האוכלוסייה האזרחית המכונה "הזעם האנגלי" משנת 1580. פעולות האיבה מופיעות בציורים, מתרחשות מצפון ומדרום לכיכר העיר. כיכר העיר מלאה בחיילים וחיילי אויב וגדודי ארטילריה. האמן הדגיש את הפעולות של תושבים מקומיים בודדים נגד האויב הזר והאנגלי. כך לדוגמה, מוצגים אנשים המנסים להציל את שרידי הפטרון סנט רומבולד מידיהם של הכופרים האנגלים. הנזיר הכרמליתי פטרוס דה וולף שהצטרף להתנגדות המזוינת בכיכר העיר מוצג בציור הראשון כמשתתף בפעולה. בציור השני ניתן לראות את פטרוס דה וולף לאחר שנפל בידי האויב ועומד להוצאה להורג בידיו של הקולונל האנגלי נוריס.
ואן אייק היה אחד מציירי אנטוורפן הרבים שמוצגים בתמונה שצייר יאקוב דה פורמנטרו. ציור זה מתוארך בין 1654 ל־1659 ומציג גלריה לאמנות עם יצירות של ציירים חשובים באנטוורפן. ניתן לראות בה את ההישגים האמנותיים ואת מורשת העבר של בית הספר לציור באנטוורפן. בתוך הציור של הגלריה לאמנות, כלולה היצירה של ואן אייק המתארת ציור קרב, מה שמלמד כי הוא נחשב באותה תקופה כצייר מוביל באנטוורפן.
הערות שוליים

1 2  Jacob Van Eyck, J.H.W. Unger, Anna Van Eyck, Constantijn Huygens En De Familie Van Eyck, Oud Holland - Quarterly for Dutch Art History 1, 1883, עמ' 97–112 doi: 10.1163/187501783x00398
↑  Reden, over het leven en de doot van de heer Cornelis Bontekoe., Dutch Pamphlets Online
↑  Jean-Pierre de Bruyn, Thielen, Jan Philips [Philip van], Oxford Art Online, Oxford University Press, 2003
↑  BALaT KIK-IRPA, balat.kikirpa.be
↑  Ontdek schilder, tekenaar, militair Nicolaas van Eyck (I), rkd.nl (בהולנדית)
↑  Grote Parade van de Antwerpse Burgerwacht op de Meir, 1673, BALaT KIK-IRPA (באנגלית)
↑  A Scene of Rebellion | Art UK, artuk.org (באנגלית)
↑  The Ommegang in Brussels on 31 May 1615: The Senior Guilds | Alsloot, Denys van | V&A Search the Collections, V and A Collections, ‏2020-03-18 (באנגלית)
↑  Marianne Eekhout, Furies in beeld. Herinneringen aan gewelddadige innames van steden tijdens de Nederlandse Opstand op zeventiende-eeuwse schilderijen, De Zeventiende Eeuw. Cultuur in de Nederlanden in interdisciplinair perspectief 30, 2014-12-31, עמ' 243–266 doi: 10.18352/dze.9937
| --- | --- |
בקרת זהויות :  BPN: 98371918  RKD: 26962  ULAN: 500010174  VIAF: 95743090   WorldCat (עם VIAF): 95743090 
ניקולאס ואן אייק, הקרב במכלן, אפריל 1580
ניקולאס ואן אייק, שעור ברכיבה על סוסים
Hall of Fame (שיר)

Hall of Fame (בעברית: היכל התהילה) הוא שיר של להקת הפופ רוק האירית דה סקריפט. זהו הסינגל הראשי מאלבום האולפן השלישי שלהם, #3. ברצועה משתתף אמן ההיפ הופ האמריקאי will.i.am. הרצועה זכתה להצגה ראשונה ברדיו ב-Capital ב-23 ביולי 2012. השיר נכתב והופק על ידי הלהקה, והוא עוסק בהליכה אחר חלומות והשפעה על העולם. השיר קיבל רישיון לשימוש במדיות שונות מאז יציאתו.
רקע

סולן להקת דה סקריפט דני או'דונוהיו פגש לראשונה את will.i.am בזמן ששניהם היו שופטים ב-The Voice UK. או'דונוהיו אמר: "הלכנו לאולפן ההקלטות ושעה וחצי אחר כך היה לנו את השיר בשלמותו. חשבתי שהוא הולך לייצר את זה אבל הוא פשוט נתן לי ולמרק (שיהאן) את זה ואמר 'אתם הולכים לייצר את זה'." משיתוף הפעולה אמר או'דונוהיו: "ניסינו לשחק את זה סופר מגניב - אנחנו עם will.i.am! שמענו אותו שר כמה מהשורות שלנו, אבל עדיין לא ידענו מה הוא הולך לעשות. דאגנו שהוא עשוי להוציא חלק מהשיר המקורי שלנו. אבל הוא פשוט שר את המילים שלנו." מבנה התווים המוזיקליים משרבב את "I Hope You Dance" של זמרת הקאנטרי לי אן וומאק.
מילים ופרשנות

המילים, שנכתבו על ידי או'דונוהיו, מתמקדות בהתמדה ובעשיית שינוי. כפי שפורסם ב"The Guardian", "התחום האמיתי של או'דונוהיו הוא מילים: הוא מספר-סיפורים מרשים ורגשי". בילבורד מתאר את השיר כ"נאמבר מתגבר ומונע-פסנתר עם תולעת אוזן מרוממת ומוצלחת של מקהלה שממריאה, 'Standing in the hall of fame / And the world's gonna know your name / Cause you burn with the brightest flame.' ('עומד בהיכל התהילה / והעולם ידע את שמך / כי אתה בוער בלהבה הכי בוהקת')." או'דונוהיו הסביר שהשיר מדבר על הלהקה עצמה: "הכותרת בעיקר עלינו. כמו שכל מעריץ חנון של הלהקה יכול היה לומר לכם, כולנו אנשים שונים בתכלית, אבל קסם קורה כשאתם מערבבים אותנו יחד. ובכן, קסם או תאונת דרכים, שזה איך שאנו מתארים את השירים שאנו זורקים." הוא גם סיפר כי: "רצינו לעודד אנשים להפסיק לנסות ולהיות מפורסמים לשם כך."
וידאו קליפ

הסרטון המוזיקלי של "היכל התהילה" הופק תחת Sony Music Entertainment UK Limited. סרטון לירי לרצועה יצא לאור ב-24 ביולי 2012. סרטון המוזיקה יצא לאור ב-19 באוגוסט דרך האתר הרשמי של הלהקה. בסרטון המוזיקה המלווה רואים את הכוכבים מבצעים את הרצועה במחסן נטוש, בעוד שבסצנות אחרות מופיעים מתאגרף שאפתן ורקדנית בלט לקוית שמיעה באימונים.
מיקומי שיא

"Hall of Fame" הופיע לראשונה במצעד הסינגלים האירי במקום הראשון. השיר נשאר במקום 1 באירלנד במשך 4 שבועות. זה מציין את הסינגל השני של הלהקה במקום ראשון, והחמישי של הלהקה שהגיע לעשירייה באירלנד. שיר זה נבחר כאחד מ-11 השירים האיריים הטובים ביותר.
הסינגל עלה לראשונה במקום השני במצעד הסינגלים הבריטי, כשהוא מפסיד את המקום הראשון ל"Let Me Love You (Until You Learn to Love Yourself)" של הזמר ני-יו, זאת לפני שהגיע למקום הראשון שבוע לאחר מכן, ומסמן את הסינגל הראשון של דה סקריפט שמגיע למקום ראשון בבריטניה. השיר בילה שבוע שני במקום הראשון בבריטניה, כשהוא חוסם את "Say Nothing" של אקסמפל מלהגיע למקום הראשון. הוא מכר 529,000 עותקים בשנת 2012, הסינגל ה-21 הנמכר ביותר בבריטניה. הוא גם הגיע לשיא במקום 25 בארצות הברית וקיבל מעמד של פלטינה, והגיע באותו המקום גם בקנדה. השיר הגיע לשני מיליון מכירות בארצות הברית ביולי 2013, ונכון לאפריל 2016, מכר השיר 2,912,000 עותקים בארצות הברית.
באוסטרליה "Hall of Fame" הגיע למקום הראשון במצעד הסינגלים של ARIA, והפך ללהיט השני שלהם שהגיע לחמישייה שם. השיר קיבל מעמד של פלטינה 3x באוסטרליה. השיר הפך לסינגל הלהקה שהשיג את המקומות הגבוהים ביותר בניו זילנד במצעדים, כשהגיע למקום מספר 3 בתרשים RIANZ.
שימוש בתקשורת

"Hall of Fame" שימש לפרסום חזרתן של הדרמות הסדרתיות כל ילדיי ו-One Life to Live. השיר כוסה בפרק Glee "All or Nothing" ("הכל או כלום"). ב"מאסטר שף אוסטרליה: המקצוענים" השתמשו בו כשיר הנושא בכותרות הפתיחה. השיר פורסם גם בקטע המודעות לדרמה בפריים טיים של NBC, שיקגו FIRE. השיר שימש גם כשיר הנושא של טקסי Hall of Fame של Impact Wrestling ו-WWE. הוא שימש גם במשחקי Hall of Fame האחרונים של ה-AFL וה-NFL. השיר שימש בפרסומת של אומגה בשנת 2014, בהשתתפות שחקן הגולף המקצועי רורי מק'לרוי. בשנת 2016 השתמשו בשיר זה כשיר הנושא בסדרת הפרקים הקצרים של נסיכות דיסני "Dream Big, Princess" ("תחלמי גדול, נסיכה") המשודרת בדיסני ג'וניור. השיר נבחר כשיר הנושא לסרט "Life Without Limits" ("חיים ללא גבולות"), סרט קצר על העיר סינסינטי המארחת את המשחקים הלאומיים השנתיים ליוצאי צבא בכיסאות גלגלים ה-37.
רשימת הרצועות

סינגל CD / הורדה דיגיטלית
"Hall of Fame" - 3:22
"Hall of Fame" (רמיקס של ג'ימבו) - 3:02
הערות שוליים

↑  "Hall of Fame hits RadioMonday 23rd". אורכב מ-המקור ב-2013-02-16. נבדק ב-2020-02-24.
1 2  Dean, Sarah (30 באוגוסט 2012). "The Script's Danny O'Donoghue On Pouring His Heart Out And Working With 'Genius' Will.i.am For Album #3". The Huffington Post. נבדק ב-17 בנובמבר 2012. {{cite web}}:  (עזרה)
1 2  Wright, Jade (1 במרץ 2013). "Writing their own Script". Liverpool Echo. {{cite news}}:  (עזרה)
↑  Sullivan, Caroline (6 בספטמבר 2012). "The Script: #3 – review". The Guardian. נבדק ב-13 באפריל 2014. {{cite news}}:  (עזרה)
↑  "The Script - Hall of Fame ft. will.e.am". Youtube.
↑   Hall of Fame, סרטון  באתר יוטיוב
↑  "The Script unveil new music video - watch". 23 באוגוסט 2012. {{cite web}}:  (עזרה)
↑  News International Trading Limited. (2013-01-13). "Pitched off the airwaves: LIST OF 100 SONGS PLAYED MOST ON IRISH RADIO REVEALS LACK OF EXPOSURE FOR HOMEGROWN TALENT [Eire Region]". Sunday Times.
↑  Dan Lane (2 בינואר 2013). "The Official Top 40 Biggest Selling Singles Of 2012 revealed!". Official Charts Company. נבדק ב-5 בינואר 2013. {{cite web}}:  (עזרה)
↑  Paul Grein (17 ביולי 2013). "Week Ending July 14, 2013. Songs: Seven For Jay-Z". Chart Watch. Yahoo. {{cite news}}:  (עזרה)
↑  "Nielsen SoundScan Charts". Nielsen. 4 באפריל 2016. {{cite web}}:  (עזרה)
↑  Fairman, Michael (10 באפריל 2013). "FIRST LOOK: One Life to Live Preview Of All-New Episodes!". Michael Fairman On-Air On-Soaps. אורכב מ-המקור ב-2016-05-02. נבדק ב-22 באפריל 2013. {{cite web}}:  (עזרה)
↑  PR Newswire. "Multi-Platinum Dublin Rockers The Script Release Third Album Today; First Single "Hall of Fame" (featuring will.i.am) Inspires Global Audience: Headlining Tour Kicks Off Tonight at Radio City Music Hall". PR Newswire Association LLC.
↑  "Hall of Fame". 11 בינואר 2013. {{cite web}}:  (עזרה)
↑  "Hall of Fame (feat. will.i.am) - Single by The Script on Apple Music". 19 באוגוסט 2012. {{cite web}}:  (עזרה)
| ויל> איי.אם |
| --- | --- | --- |
דיסקוגרפיה
| אלבומי אולפן | Lost Change • Must B 21 • Songs About Girls • #willpower |  |
| סינגלים | "I Got It from My Mama" • "Heartbreaker" • "Check It Out" • "T.H.E. (The Hardest Ever)" • "This Is Love" • "Scream & Shout" • "#thatPOWER" • "Fall Down" • "Bang Bang" • "Feelin' Myself" • "It's My Birthday" • "Boys & Girls" |  |
| שיתופי פעולה | "Beep" • "I Love My Bitch" • "Fergalicious" • "Baby Love" • "Be OK" • "In the Ayer" • "3 Words" • "OMG" • "Wavin' Flag" (Celebration Mix) • "Free" • "Hall of Fame" • "In My City" • "Crazy Kids" • "Something Really Bad" • "The Girl Is Mine 2008" |  |
| סינגלים שיווקיים | "Here I Come" |  |
| ערכים קשורים | בלאק אייד פיז |  |
| --- | --- |
בקרת זהויות :  MusicBrainz work: e58755f8-3100-4fa6-8059-4441e978983a
יאן וילדנס

| --- | --- |

 לידה:  1586 אנטוורפן, ארצות השפלה הספרדיות 
 פטירה:  16 באוקטובר 1653 (בגיל 67 בערך) אנטוורפן, ארצות השפלה הספרדיות 
 תחום יצירה:  ציור 
 זרם באמנות:  בארוק 
 יצירות ידועות:  נוף אנטוורפן 
 בן או בת זוג:  מריה סטפפרט 
 
יאן וילדנס, חורף
יאן וילדנס (בהולנדית: Jan Wildens;‏ 1586 – 16 באוקטובר 1653) היה צייר פלמי, שהתמחה בנופים. נופיו הריאליסטיים נעימים לעין בפרטיהם ובעלי אופי שליו. הוא שיתף פעולה באופן קבוע עם פטר פאול רובנס וציירי בארוק פלמיים מובילים אחרים בני דורו, שביצירותיהם צייר את הנופים.
ביוגרפיה

יאן וילדנס נולד באנטוורפן כבנם של הנדריק וילדנס ומגדלנה ואן וסברגן. אביו נפטר כשהיה עדיין צעיר. אמו התחתנה בשנית עם קורנליס קוק, לימים חותנו של צייר הפורטרטים באנטוורפן קורנליס דה פוס. בשנת 1596 היה יאן וילדנס רשום בגילדת לוקאס הקדוש באנטוורפן כחניך של פיטר ואן דר הולסט (הראשון) (1565–1628), צייר זוטר ממכלן.
וילדנס הפך למאסטר בגילדה באנטוורפן בשנת 1604. הוא הקים בית מלאכה משלו ולקח את אברהם לירס כחניך בשנת 1610. מתקופה זו נותרה סדרה של 12 רישומים של חודשי השנה, שנחרטו ופורסמו בצורה מודפסת. וילדנס נסע בשנת 1613 או 1614 לאיטליה שם שהה עד שנת 1616. בסביבות 1615–1616 הוא יצר סדרה של 12 ציורי נוף המייצגים את 12 חודשי השנה, דומים לציורים המוקדמים שלו. ציורים אלה מראים את התעניינותו הגוברת בריאליזם, שהיה ככל הנראה תוצאה של חשיפתו לנופיו של בן ארצו פול בריל שעבד ברומא. כשחזר לאנטוורפן, הוא החל בשיתוף פעולה תכוף ונעשה חבר קרוב של פטר פאול רובנס. וילדנס היה אחראי על הנופים המצוירים בתמונות שצוירו על ידי רובנס בסדרת השטיחים שלו. שני האמנים המשיכו לשתף פעולה ביצירות רבות. וילדנס הפך גם למשתף פעולה עם ציירים מובילים אחרים באנטוורפן.
בשנת 1619 התחתן וילדנס עם מריה סטפפרט, ורובנס שימש כעד בחתונה. אחייניתה של מריה הלנה פורמנט הפכה לימים לאשתו השנייה של רובנס. מריה סטפפרט נפטרה בשנת 1624 לאחר שילדה שני בנים, שניהם הפכו לציירים: יאן בפטיסט (1620–1637) וירמיאס (1621–1653). שני בניו נפטרו צעירים.
וילדנס שגשג כלכלית בזכות ההצלחה המקצועית שלו. הוא עבד עבור פטרונים בולטים והשתתף, כמו הרבה אמנים אחרים באנטוורפן, בקישוטים לכבוד הכניסה לאנטוורפן של המושל החדש הקרדינל אינפנטה פרדיננד מבית הבסבורג. רובנס היה האחראי הכללי על פרויקט זה. וילדנס תרם לאירוע שני נופי העיר אנטוורפן. בבית שירש מאמו ברחוב לנגה ניואר באנטוורפן הוא פתח גלריית תמונות עם למעלה 700 ציורים. הגלריה הצליחה מאוד ובהמשך הופעלה על ידי בנו ירמיאס. כאשר רובנס נפטר בשנת 1640, יאן וילדנס שימש כמוציא לפועל של עיזבונו.
בין תלמידיו היו בניו יאן בפטיסט וירמיאס והנדריק ואן בלן הצעיר.
יצירתו

יאן וילדנס היה מומחה בציורי נוף. קומפוזיציות הנופים המוקדמות שלו, לפני ביקורו באיטליה, הושפעו מיוצרים פלמיים כמו יאן ברויגל הבן. בתקופה מוקדמת זו ייצר סדרה של 12 רישומים של חודשי השנה, שפורסמו בדפוס.
באיטליה גילה וילדנס את אומנות הנוף של בן ארצו פול בריל עם הריאליזם שלו והדגשת הפרטים. עם שובו לאנטוורפן הפך וילדנס למשתף פעולה תכוף עם פיטר רובנס. הוא היה אחראי על רקע הנוף של סצנות שונות בעיצובים של רובנס לסדרת הרקדים וציורי היסטוריה רבים של רובנס, כולל "אונס בנותיו של לאוקיפוס" (בערך 1618), "שמשון והאריה" (בערך 1618) ו"דיאנה ונימפותיה יוצאות למרדף" ( 1616).   בהמשך הקריירה שלו צייר נופים עבור ציירים רבים אחרים באנטוורפן כמו ג'ייקוב ג'ורדנס, פרנס פרנקן הצעיר, פרנס סניידרס, פול דה פוס, אברהם יאנססנס, יאן בוקהורסט, תיאודור רומבוץ וקורנליס שוט.
בעבודותיו בשנות ה -20 של המאה ה-17 השתמש בצורות דקורטיביות, קומפוזיציות רופפות וטכניקה רחבה המזכירה את עבודות רובנס. השפעות קודמות עליו כמו יאן ברויגל הבן ופול בריל המשיכו למלא תפקיד משמעותי. עבודותיו של וילדנס מראות עדיפות לגישה רגועה ועדינה המתבטאת בסימטריה ברורה בקומפוזיציה ובצבעים רכים ועדינים. הניגודיות לרובנס ניכרת בנוף השליו של וילדנס עם "רועים רוקדים". בציור נותר חלק מהנוף הדינמי יותר של רובנס של רועה וצאן.
אחרי 1640 הוא אימץ את השיטה ואת האור האטמוספירי הרוטט, בו השתמש רובנס בנופיו המאוחרים. וילדנס גם הגדיל את היסוד הדרמטי בנופיו מאותה תקופה.
הערות שוליים

1 2 3 4  Matthias Depoorter, Jan Wildens at Barok in Vlaanderen
1 2  Frans Jozef Peter Van den Branden, Geschiedenis der Antwerpsche schilderschool, Antwerpen, 1883, p. 683-687 (in Dutch)
1 2 3  Hans Devisscher. "Wildens, Jan." Grove Art Online. Oxford Art Online. Oxford University Press. Web. 22 January 2016
↑  Jan Wildens at the Netherlands Institute for Art History (in Dutch)
↑  Walter S. Gibson, Pleasant Places: The Rustic Landscape from Bruegel to Ruisdael, University of California Press, 2000, p. 122
↑  The Rape of the Daughters of Leucippus by Rubens
↑  Cimon and Iphigenia by Rubens at the Kunsthistorisches Museum
| --- | --- |
בקרת זהויות :  BNE: XX5228851  BPN: 04665629  GND: 118632787  ISNI: 0000 0001 1827 2264  KulturNav: ceed1d3a-a07f-45ca-8333-36a216f354b8  LCCN: n87114436  NTA: 071576827  RKD: 84494  SNAC: w6874p7n  SUDOC: 157065863  ULAN: 500001027  VIAF: 805376   WorldCat (עם VIAF): 805376 
יאן וילדנס, רועים רוקדים
יאן וילדנס, נוף הדרך של ישו לאמאוס